Opozita në Kosovë shtyn protestën
Partitë opozitare në Kosovë shtynë protestën e paralajmëruar për të shtunën, për shkak të siç u tha, ndjeshmërisë së situatës në të cilën ndodhet vendi
Partitë opozitare në Kosovë shtynë protestën e paralajmëruar për të shtunën për të kërkuar largimin e qeverisë dhe shpalljen e zgjedhjeve të parakohshme. Vendimi për shtyrje pasoi këshillimet ndërmjet tyre, por burime edhe brenda partive opozitare thonë se ka mospajtime për hapat e ardhshëm për të kundërshtuar institucionet e Kosovës. Kryetari i Aleancës për Ardhmërinë e Kosovës Ramush Haradinaj tha se shtyrja e protestës po ndodhë për shkak të siç tha ai seriozitetit të temave. “”, tha zoti Haradinaj. Aleanca për Ardhmërinë e Kosovës dhe Nisma për Kosovën kanë hequr dorë nga pjesëmarrja në parlamentin e Kosovës, ndërsa lëvizja Vetëvendosje ka lënë të hapur mundësinë e pjesëmarrjes në seancat e parlamentit në raste kur siç thonë ata rrezikohet shteti i Kosovës. Kosova po përballet tash e më shume se një gjysmë viti me krizën më të thellë politike që nga shpallja e pavarësisë së saj në vitin 2008. Parlamenti i Kosovës është shndërruar në skenë përplasjesh për shkak të mospajtimeve ndërmjet opozitës dhe qeverisë. Partitë opozitare kanë hedhur vazhdimisht gaz lotsjellës në seancat e parlamentit në shenjë kundërshtimi ndaj marrëveshjes për krijimin e asociacionit të komunave me shumicë serbe dhe asaj për shënimin e kufirit me Malin e Zi. Përleshje të dhunshme kanë ndodhur në disa prej protestave të opozitës edhe në rrugët e Prishtinës. Udhëheqësit e institucioneve u kanë bërë thirrje partive opozitare që të kthehen në parlament dhe të bashkëbisedojnë për të zgjidhur të gjitha shqetësimet e tyre. Kryeministri i Kosovës Isa Mustafa ka thënë se partnerët e koalicionit janë të gatshëm për të biseduar me opozitën. “”, tha kryeministri Mustafa. Edhe nënpresidenti amerikan, Joe Biden, gjatë takimit të mërkurën me presidenten e Kosovës Atifete Jahjaga, në Washington, ka shtruar nevojën emergjente që të gjitha partitë politike në Kosovë të përfshihen në dialog paqësorë dhe të punojnë në kuadër të parlamentit të zgjedhur për të çuar përpara reformat dhe për të punuar për nevojat e qytetarëve të Kosovës.